A Bizottság 2061/89/EGK rendelete

(1989. július 7.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 1672/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel az e rendeletben előírt rendelkezések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. július 7-én.

a Bizottság részéről

Christiane Scrivener

a Bizottság tagja

[1] HL L 169., 1989.6.19., 1. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

1 | 2 | 3 |

1.Készítmény tabletta formájában, a kiskereskedelemben szokásos kiszerelésben, adagolási és összetételi tájékoztatóval, a fehérjeszegény táplálkozásból eredő hiányok pótlására.A készítmény összetétele 100 grammra vonatkozóan:L-hisztidin: 4,2 gL-isoleucin: 4,2 gL-leucin: 4,2 gL-lizin: 4,2 gL-metionin: 4,2 gL-fenilalanin: 4,2 gL-treonin: 4,2 gL-triptofán: 4,2 gL-valin: 4,2 gL-cisztin: 2,8 gL-glicin: 2,8 gL-cisztein: 2,8 gL-tirozin: 2,8 gL-taurin: 2,8 gL-arginin: 2,8 gL-ornitin: 2,8 gL-glutamin: 2,8 gL-alanin: 1,4 gL-aszparaginsav: 1,4 gL-glutaminsav: 1,4 gL-citrulin: 1,4 gL-szerin: 1,4 gL-prolin: 1,4 gL-glutation: 1,4 gL-karnitin: 1,4 gcellulóz, sztearinsav, magnézium sztearát, szilícium-dioxid és cukorbevonat, fehérje tartalom: ad 100 g | 21069091 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2106, a 210690 és a 21069091 KN-kód megfogalmazása határozza meg. A termék élelmiszer-kiegészítő (lásd még a Harmonizált Rendszerben a 2106 KN-kódhoz fűzött magyarázatokat is). |

2.Készítmény tabletta formájában, a kiskereskedelemben szokásos kiszerelésben, adagolási és összetételi tájékoztatóval, elsősorban a gyermekek növekedéséből eredő hiányok pótlására.A készítmény összetétele 100 grammra vonatkozóan:glicin: 36,2 gL-ornitin: 27,2 gL-triptofán: 9,1 gniacinamid: 2,2 gB6 vitamin: 0,8 gcellulóz, sztearinsav, magnézium sztearát, szilícium-dioxid és cukorbevonat, fehérje tartalom ad: 100 g | 21069091 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2106, a 210690 és a 21069091 KN-kód megfogalmazása határozza meg. A termék élelmiszer-kiegészítő (lásd még a Harmonizált Rendszerben a 2106 KN-kódhoz fűzött magyarázatokat is.) |

3.Készítmény tabletta formájában, a kiskereskedelemben szokásos kiszerelésben, adagolási és összetételi tájékoztatóval, elsősorban a nők menstruációjából eredő hiányok pótlására.9A készítmény összetétele 100 grammra vonatkozóan:ligetszépe olaj: 11,4 gB6 vitamin: 6,8 gmagnézium-oxid: 5,7 gkalcium-karbonát: 2,9 ggyógynövény keverék: 2,4 gkálium-glukonát: 2,3 gfólsav: 0,009 gcellulóz, sztearinsav, magnézium-sztearát, szilícium-dioxid és cukorbevonat, fehérje tartalom: ad 100 g | 21069091 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2106, a 210690 és a 21069091 KN-kód megfogalmazása határozza meg. A termék élelmiszer-kiegészítő (lásd még a Harmonizált Rendszerben a 2106 KN-kódhoz fűzött magyarázatokat is). |

4.Készítmény tabletta formájában, a kiskereskedelemben szokásos kiszerelésben, adagolási és összetételi tájékoztatóval, a hajban található anyagok egyensúlyának biztosítására.Egy kb. 2 g-os tabletta összetétele:biotin: 500 μgL-cisztein: 150 mgkolin-bitartarát: 125 mginozit: 62,5 mgB12 vitamin: 12,5 μgfólsav: 400 μgaszkorbinsav: 150 mgmangán-glukonát: 5 mgpars aminobenzoésav: 37,5 mgniacinamid: 15 mgpantoténsav: 50 mgB6 vitamin: 37,5 mgcink-glukonát: 15 mgvas-glukonát: 10 mgjód: 71 μgréz-glukonát: 1 mgköles-kivonat: 200 mgBéta-karotint, aloé verát, aminosavakat, cellulózt, sztearinsavat tartalmazó alapban és fehérjét tartalmazó cukorbevonattal. | 21069091 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2106, a 210690 és a 21069091 KN-kód megfogalmazása határozza meg. A termék élelmiszer-kiegészítő (lásd még a Harmonizált Rendszerben a 2106 KN-kódhoz fűzött magyarázatokat is). |

5.Készítmény tabletta formájában, a kiskereskedelemben szokásos kiszerelésben, adagolási és összetételi tájékoztatóval, C-vitamin hiány pótlására.Egy 750 mg-os tabletta összetétele:aszkorbinsav: 500 mgcsipkebogyópor, cellulóz, növényi sztearin, növényi szárazanyagok, magnézium-sztearát, szilícium-dioxid és élelmiszerüveg, fehérjét tartalmaz: 250 mg | 21069091 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2106, a 210690 és a 21069091 KN-kód megfogalmazása határozza meg. A termék élelmiszer-kiegészítő (lásd még a Harmonizált Rendszerben a 2106 KN-kódhoz fűzött magyarázatokat is). |

6.Injekció-készítmény, steril, pirogénmentes, amely fiziológiás foszfát só tartalmú puffer oldatban diszpergált tisztított kollagénből áll, lidocainnal (INN) is, a kiskereskedelemben szokásos kiszerelésben | 30049019 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 3004, a 300490 és a 30049091 KN-kód megfogalmazása határozza meg. Ezt a terméket a kötőszövet betegségéből, sérüléséből vagy egyéb rendellenességéből eredő sorvadás kezelésére használják. |

--------------------------------------------------